Subject: [Kozerdeku] 2023. évi maradék szabadságok betervezése, felhasználása
From: "Pannon Egyetem Kozerdeku Forum" <[email-masked]>
To: "'Pannon Egyetem Kozerdeku Forum'" <[email-masked]>
Date: Wed, 15 Nov 2023 11:06:53 +0100

Kedves Munkatársak!

Közeledünk a 2023. év zárásához, mely érinti a szabadságok kiadásának rendjét is. A Nexon programban már elérhető a 2024. évi tervezőfelület. Az év végi teendők kapcsán arra kérünk minden munkatársat, hogy 

*  a 2023. évre megállapított maradék szabadságukat a Nexon programban tervezzék be legkésőbb 2023. december 15. napjáig (a munkairányítóval egyeztetve),

*  legyenek figyelemmel arra, hogy a maradék idei szabadságok folytatólagos kivételét előre tervezni 2024. január 08. napjával bezárólag lehet,

*  a két ünnep közé (2023.12.27-29. közti időszakra) mindenki vegyen ki szabadságot (kivétel a folyamatos munkarendben foglalkoztatottak),

*  továbbá a Nexon program sajátossága miatt figyeljenek arra, hogy a 2024. január 02-08. napjai közé tervezett (folytatólagosan kivett) szabadságokat a program nem vonja le a 2023. évi szabadságkeretből (ez majd csak a 2023. évi zárást követően jelenik meg).

A Humánerőforrás-gazdálkodási Igazgatóság a Nexon programból kinyert adatok alapján készíti el minden érintett munkavállaló számára a 2024. évre vonatkozó szabadság átvitelről szóló megállapodást, amennyiben a dolgozó részére nem kerül minden szabadság kiadásra a 2023. évi keretből.

Példa alapján:

*  ha valakinek 2023. évben összesen 30 nap szabadságkerete van,

*  melyből már 20 napot kivett,

*  akkor a két ünnep között kötelező kivennie 3 nap szabadságot (kivétel a folyamatos munkarendben foglalkoztatottak).

*  Ezen felül 7 nap szabadság tervezése lehetséges,

*  melyből maximum 5 napról dönthet úgy a munkavállaló, hogy folytatólagosan, 2024. január 02, 03, 04, 05, 08. napjain felhasználja.

*  Ha az 5 napot folytatólagosan kiveszi, de az ezen felül megmaradó 2 nap szabadságról nem rendelkeznek, akkor a HR szabadság megállapodást készít elő.

A 2024. évi szabadságkeretek az idei év zárását követően kerülnek megállapításra, és lesznek megtekinthetők a Nexonban.

Köszönjük az együttműködést!

Humánerőforrás-gazdálkodási Igazgatóság

email: [email-masked] <mailto:[email-masked]>